**Checklist ενεργειών**

**Δικαστικών Αντιπροσώπων**

|  |  |  |  |  |
| --- | --- | --- | --- | --- |
| **Ενέργειες κατά το διορισμό (πριν την αναχώρηση)** | | | | |
| Έκδοση και παραλαβή διοριστηρίου | | | |  |
| Έκδοση διατακτικής (για Δ.Α. που διορίζονται εκτός της έδρας τους) | | | |  |
| Είσπραξη αποζημίωσης και οδοιπορικών (για Δ.Α. που διορίζονται εκτός της έδρας τους) | | | |  |
| Συγκέντρωση απαραίτητων ειδών (φάκελοι, λαστιχάκια κ.α.) | | | |  |
| **Ενέργειες κατά την άφιξη στον τόπο του διορισμού** | | | | |
| Ειδοποίηση άφιξης προς τον Έφορο Δικαστικών Αντιπροσώπων | | | |  |
| Ειδοποίηση άφιξης προς τον Εισαγγελέα Πρωτοδικών | | | |  |
| Ειδοποίηση άφιξης προς τον Περιφερειάρχη | | | |  |
| Ενημέρωση για αριθμούς κλήσης Εφόρου, Εισαγγελίας, Περιφέρειας και Δήμου | | | |  |
| Εξεύρεση γραμματέα (συνεννόηση με Δήμο) | | | |  |
| Συνεννόηση με Δήμο για τόπο εκλογικού κέντρου, παραλαβή εκλογικού υλικού | | | |  |
| **Προπαρασκευαστικές εργασίες μετά την παραλαβή του εκλ. τμήματος** | | | | |
| Παραλαβή εκλογικού σάκου | | | |  |
| Παραλαβή εκλογικού τμήματος | | | |  |
| **Έλεγχος εκλογικού τμήματος** | | | | |
| Κάλπη | |  | Παραβάν |  |
| Κλείστρο κάλπης (μεταλλική ράβδος) | |  | Επαρκή τραπέζια και καθίσματα |  |
| **Έλεγχος εκλογικού υλικού** | | | | |
| Εκλογικός κατάλογος | |  | Τηλεγράφημα συνδυασμών |  |
| Βιβλίο πρωτοκόλλου ψηφοφορίας | |  | Τηλεγράφημα υποψηφίων |  |
| Βιβλίο πράξεων εφορευτικής Επιτροπής | |  | Προκήρυξη εκλογών |  |
| Βιβλίο διαλογής ψήφων υπέρ συνδυασμών | |  | Βεβαιώσεις εκλογέων ότι ψήφισαν |  |
| Βιβλίο διαλογής ψήφων υπέρ υποψηφίων | |  | Δηλώσεις εκλογέων |  |
| Έλεγχος ψηφοδελτίων | | | |  |
| Ειδοποίηση Δήμου ή Εφόρου Δ.Α. για τη συμπλήρωση ελλείποντος υλικού | | | |  |
| Προετοιμασία παραβάν (τοποθέτηση στυλό, εγγράφου με τον αριθμό σταυρών) | | | |  |
| **Προετοιμασία εγγράφων** | | | | |
| Αρίθμηση πρωτοκόλλου ψηφοφορίας | | | |  |
| Επισήμανση ετεροδημοτών (απαγορεύεται να ψηφίσουν) | | | |  |
| Επισήμανση διπλοεγγεγραμμένων (πρέπει να υποβάλλουν δήλωση) | | | |  |
| Προετοιμασία Βιβλίου Πράξεων Εφορ. Επιτροπής (συμπλήρωση στοιχείων και ονομάτων συνδυασμών και υποψηφίων στο Πρακτικό 2) | | | |  |
| Συμπλήρωση Βιβλίου διαλογής ψήφων συνδυασμών με τα ονόματα συνδυασμών | | | |  |
| Συμπλήρωση Βιβλίου διαλογής ψήφων συνδυασμών με τα ονόματα υποψηφίων | | | |  |
| Προετοιμασία βεβαιώσεων εκλογέων (15 – 20) | | | |  |
| Συμπλήρωση αποσπάσματος Πρακτικού 1 για Γραμματέα | | | |  |
| Συμπλήρωση βεβαίωσης Γραμματέα | | | |  |
| Συμπλήρωση υπεύθυνης δήλωσης Δ.Α. για να ψηφίσει | | | |  |
| Συμπλήρωση αναφοράς προς τον Έφορο Δ.Α. | | | |  |
| **Ενέργειες πριν από την έναρξη της ψηφοφορίας** | | | | |
| Έλεγχος πράξεων διορισμού εφορευτικής επιτροπής (έρευνα για ασυμβίβαστο μελών της – ιδιότητα δημόσιου, δημοτικού υπαλλήλου κ.λ.π.) | | | |  |
| Εξέταση κωλυμάτων μελών της εφορευτικής επιτροπής | | | |  |
| Συγκρότηση εφορευτικής επιτροπής | | | |  |
| Κατανομή έργου στα μέλη της εφορευτικής επιτροπής | | | |  |
| Εγγραφή των ονομάτων των μελών της εφορευτικής επιτροπής στο Πρακτικό 1 | | | |  |
| Έλεγχος νομιμοποίησης αντιπροσώπων των συνδυασμών/υποψηφίων | | | |  |
| Εγγραφή των ονομάτων των παρόντων αντιπροσώπων των συνδυασμών/υποψηφίων στο Πρακτικό 1 | | | |  |
| Έλεγχος, ασφάλιση και σφράγιση κάλπης (με κλειδαριά) | | | |  |
| Υπογραφή Πρακτικού 1 | | | |  |
| Τακτοποίηση ψηφοδελτίων | | | |  |
| **Διεξαγωγή ψηφοφορίας** | | | | |
| Στο τέλος της ψηφοφορίας ψηφίζει και ο Δ.Α. | | | |  |
| **Ενέργειες μετά τη λήξη του χρόνου ψηφοφορίας (19:00)** | | | | |
| Έλεγχος για την ύπαρξη εκλογέων που θέλουν να ψηφίσουν | | | |  |
| Κλείσιμο πόρτας εκλογικού τμήματος | | | |  |
| **Ενέργειες μετά τη λήξη της ψηφοφορίας** | | | | |
| Κλείσιμο πρωτοκόλλου ψηφοφορίας | | | |  |
| Έλεγχος πρωτοκόλλου ψηφοφορίας (αριθμός ψηφισάντων εκλογέων και Δ.Α.) | | | |  |
| Κατανομή έργου εφορευτικής επιτροπής | | | |  |
| Άνοιγμα κάλπης | | | |  |
| Μέτρημα φακέλων και έλεγχος αριθμού τους (επίλυση ζητημάτων διαφοράς αριθμού φακέλων από αριθμό ψηφισάντων | | | |  |
| Χωρισμός φακέλων ανά πενήντα | | | |  |
| Άνοιγμα πρώτης πενηντάδας φακέλων | | | |  |
| Χωρισμός ψηφοδελτίων ανά συνδυασμό | | | |  |
| Αρίθμηση ψηφοδελτίου | | | |  |
| Καταγραφή αριθμού σταυρών | | | |  |
| Μονογραφή δίπλα στην αρίθμηση-καταγραφή αριθμού σταυρών και δίπλα σε κάθε σταυρό | | | |  |
| Καταγραφή ψηφοδελτίου στο βιβλίο συνδυασμών (το βιβλίο διαλογής μπορεί να χωριστεί σε δύο τμήματα και να επανασυρραφεί κατόπιν για ταυτόχρονη χρήση του από δύο μέλη της Εφορευτικής Επιτροπής) | | | |  |
| Καταγραφή σταυρών στο βιβλίο υποψηφίων | | | |  |
| **Ενέργειες μετά το τέλος της διαλογής** | | | | |
| Εξαγωγή αποτελεσμάτων (άθροιση σταυρών προτίμησης) συνδυασμών | | | |  |
| Καταγραφή αποτελεσμάτων στο βιβλίο διαλογής | | | |  |
| Συμπλήρωση τηλεγραφημάτων | | | |  |
| Υπογραφή τηλεγραφημάτων | | | |  |
| Σφράγιση τηλεγραφημάτων | | | |  |
| Εξαγωγή αποτελεσμάτων (άθροιση σταυρών προτίμησης) υποψηφίων | | | |  |
| Καταγραφή αποτελεσμάτων στο βιβλίο διαλογής | | | |  |
| Συμπλήρωση τηλεγραφημάτων | | | |  |
| Υπογραφή τηλεγραφημάτων | | | |  |
| Σφράγιση τηλεγραφημάτων | | | |  |
| Κλείσιμο βιβλίων διαλογής και υπογραφή τους (το κλείσιμο υπάρχει στο τέλος των βιβλίων για να αποκοπεί και να συρραφεί) | | | |  |
| Τοποθέτηση ψηφοδελτίων σε δέματα με λαστιχάκια | | | |  |
| Τοποθέτηση δεμάτων ψηφοδελτίων σε φακέλους | | | |  |
| Συμπλήρωση Πρακτικού 2 | | | |  |
| Αποκοπή αντιγράφων Πρακτικού 2 (το πρωτότυπο για το Πρωτοδικείο) | | | |  |
| **Συμπλήρωση (ειδικού πλαστικού) εκλογικού σάκου με τα παρακάτω** | | | | |
| Εκλογικός κατάλογος |  | | Βιβλίο πρωτοκόλλου ψηφοφορίας |  |
| Βιβλίο πράξεων εφορ. επιτροπής |  | | Βιβλίο διαλογής ψήφων συνδυασμών |  |
| Βιβλίο διαλογής ψήφων υποψηφίων |  | | Ψηφοδέλτια |  |
| **Κατάρτιση λοιπών εγγράφων** | | | | |
| Υπογραφή αποσπάσματος Πρακτικού 1 για γραμματέα | | | |  |
| Βεβαίωση άσκησης καθηκόντων γραμματέα | | | |  |
| Βεβαίωση άσκησης καθηκόντων Δ.Α. (αναπληρωτή που διορίστηκε τακτικός) | | | |  |
| Υπογραφή αναφοράς στον έφορο Δ.Α. | | | |  |
| **Παράδοση εκλογικών εγγράφων – εκλογικού σάκου** | | | | |
| Παράδοση εκλογικού σάκου στο Πρωτοδικείο (ισόγειο Δικαστηρίων) | | | |  |
| Παράδοση Αναφοράς προς Έφορο Δ.Α. (ισόγειο Δικαστηρίων) | | | |  |
| Παράδοση αντιγράφου Πρακτικού 2 στο Δήμαρχο | | | |  |
| Παράδοση αντιγράφου Πρακτικού 2 στον Περιφερειάρχη | | | |  |
| Παράδοση αντιγράφου Πρακτικού 2 στον Αντιπεριφερειάρχη | | | |  |

**Σημ. Το πρωτότυπο έγγραφο του διορισμού πρέπει να διατηρείται για την περίπτωση σφάλματος κατά την καταβολή της αποζημίωσης. Οι βεβαιώσεις της Εφορευτικής Επιτροπής για τον Δικαστικό Αντιπρόσωπο και τον Γραμματέα πρέπει να εκδίδονται και να διατηρούνται, διότι αποτελούν έγγραφα απαραίτητα για την καταβολή της αποζημίωσης σε περίπτωση σφάλματος.**

**Σειρά εξαγωγής αποτελεσμάτων :**

**Ενιαία Τμήματα**

Α. Τμήματα που λήγουν σε 1, 4, 7 και 0 - ευρωεκλογές, περιφερειακές, δημοτικές.

Β. Τμήματα που λήγουν σε 2, 5 και 8 - περιφερειακές, ευρωεκλογές, δημοτικές.

Γ. Τμήματα που λήγουν σε 3, 6 και 9 - δημοτικές, ευρωεκλογές, περιφερειακές.

Η εξαγωγή των αποτελεσμάτων γίνεται πρώτα για τους συνδυασμούς και των τριών εκλογών και μετά των υποψηφίων.

Μετά τους συνδυασμούς καταμετρώνται οι σταυροί των ευρωεκλογών και κατόπιν με την σειρά όπως παραπάνω.

Οι κοινοτικές στο τέλος.

**Σύνθετα τμήματα**

**Α. Τμήματα με ένδειξη «Α»**

α. Τμήματα που λήγουν σε 1, 3, 5, 7, 9 και 0 - ευρωεκλογές, περιφερειακές και μετά σταυρούς ευρωεκλογών, περιφερειακών.

β. Τμήματα που λήγουν σε 2, 4, 6 και 8 - περιφερειακές, ευρωεκλογές και μετά σταυρούς ευρωεκλογών, περιφερειακών.

**Β. Τμήματα με ένδειξη «Β»**

Δημοτικές (συνδυασμοί και υποψήφιοι) – Κοινοτικές

**Σταυροί**

Ευρωεκλογές 4

Δημοτικές όπως στον παρακάτω πίνακα :

|  |  |  |  |
| --- | --- | --- | --- |
| **Αριθμός δημοτικών συμβούλων** | | | |
| **ΠΕΡΙΦΕΡΕΙΑΚΗ ΕΝΟΤΗΤΑ ΚΟΖΑΝΗΣ** | | | |
|  | **Μόνιμος Πληθυσμός** | **Δημοτικοί Σύμβουλοι** | **Σταυροί** |
| **1. ΔΗΜΟΣ ΒΟΪΟΥ** | **18.386** | **27** |  |
| **α. ΔΗΜΟΤΙΚΗ ΕΝΟΤΗΤΑ ΑΣΚΙΟΥ** | **4.002** | **6** | **3** |
| **β. ΔΗΜΟΤΙΚΗ ΕΝΟΤΗΤΑ ΝΕΑΠΟΛΗΣ** | **4.100** | **6** | **3** |
| **γ. ΔΗΜΟΤΙΚΗ ΕΝΟΤΗΤΑ ΠΕΝΤΑΛΟΦΟΥ** | **620** | **1** | **1** |
| **δ. ΔΗΜΟΤΙΚΗ ΕΝΟΤΗΤΑ ΣΙΑΤΙΣΤΑΣ** | **6.247** | **9** | **3** |
| **ε. ΔΗΜΟΤΙΚΗ ΕΝΟΤΗΤΑ ΤΣΟΤΥΛΙΟΥ** | **3.417** | **5** | **3** |
| **2. ΔΗΜΟΣ ΕΟΡΔΑΙΑΣ** | **45.592** | **33** |  |
| **α. ΔΗΜΟΤΙΚΗ ΕΝΟΤΗΤΑ ΑΓΙΑΣ ΠΑΡΑΣΚΕΥΗΣ** | **1.352** | **1** | **1** |
| **β. ΔΗΜΟΤΙΚΗ ΕΝΟΤΗΤΑ ΒΕΡΜΙΟΥ** | **2.768** | **2** | **1** |
| **γ. ΔΗΜΟΤΙΚΗ ΕΝΟΤΗΤΑ ΒΛΑΣΤΗΣ** | **274** | **1** | **1** |
| **δ. ΔΗΜΟΤΙΚΗ ΕΝΟΤΗΤΑ ΜΟΥΡΙΚΙΟΥ** | **3.909** | **3** | **1** |
| **ε. ΔΗΜΟΤΙΚΗ ΕΝΟΤΗΤΑ ΠΤΟΛΕΜΑΪΔΑΣ** | **37.289** | **26** | **3** |
| **3. ΔΗΜΟΣ ΚΟΖΑΝΗΣ** | **71.388** | **41** |  |
| **α. ΔΗΜΟΤΙΚΗ ΕΝΟΤΗΤΑ ΑΙΑΝΗΣ** | **3.429** | **2** | **1** |
| **β. ΔΗΜΟΤΙΚΗ ΕΝΟΤΗΤΑ ΔΗΜΗΤΡΙΟΥ ΥΨΗΛΑΝΤΗ** | **2.335** | **1** | **1** |
| **γ. ΔΗΜΟΤΙΚΗ ΕΝΟΤΗΤΑ ΕΛΙΜΕΙΑΣ** | **5.910** | **4** | **3** |
| **δ. ΔΗΜΟΤΙΚΗ ΕΝΟΤΗΤΑ ΕΛΛΗΣΠΟΝΤΟΥ** | **5.834** | **3** | **1** |
| **ε. ΔΗΜΟΤΙΚΗ ΕΝΟΤΗΤΑ ΚΟΖΑΝΗΣ** | **53.880** | **31** | **3** |
| **4. ΔΗΜΟΣ ΣΕΡΒΙΩΝ** | **11.382** | **27** | **3** |
| **α. ΔΗΜΟΤΙΚΗ ΕΝΟΤΗΤΑ ΚΑΜΒΟΥΝΙΩΝ** | **1.539** | **4** | **3** |
| **β. ΔΗΜΟΤΙΚΗ ΕΝΟΤΗΤΑ ΛΙΒΑΔΕΡΟΥ** | **1.232** | **3** | **1** |
| **γ. ΔΗΜΟΤΙΚΗ ΕΝΟΤΗΤΑ ΣΕΡΒΙΩΝ** | **8.611** | **20** | **3** |
| **5. ΔΗΜΟΣ ΒΕΛΒΕΝΤΟΥ** | **3.448** | **17** | **3** |

**Περιφερειακές εκλογές**

Π.Ε. Κοζάνης 22 4 σταυροί

Π.Ε. Γρεβενών 5 2 σταυροί

Π.Ε. Καστοριάς 7 2 σταυροί

Π.Ε. Φλώρινας 7 2 σταυροί

**ΑΚΥΡΑ - ΛΕΥΚΑ ΨΗΦΟΔΕΛΤΙΑ**

1. Τα άκυρα και τα λευκά ψηφοδέλτια δεν λαμβάνουν τον γενικό αύξοντα αριθμό των εγκύρων ψηφοδελτίων, αλλά έχουν δική τους αρίθμηση (πχ. άκυρο 1,2, ... ή λευκό 1,2,...). Τα λευκά ψηφοδέλτια δεν προσμετρώνται στα έγκυρα (άρθρο 1 Ν. 3434/2006).

2. Κάθε άκυρο ψηφοδέλτιο συρράπτεται μαζί με τον φάκελό του και τοποθετείται στη σωρό των άκυρων.

3. Οι περιπτώσεις των άκυρων ψηφοδελτίων περιγράφονται στις διατάξεις των άρθρων 72 και 76 του ΠΔ 26/2012 για τις Ευρωεκλογές και 27, 28 και 129 και 130 αντίστοιχα του Ν. 3852/2010 για τις Δημοτικές και Περιφερειακές Εκλογές.

4. Οι συνηθέστερες περιπτώσεις αναμφίβολα άκυρων ψηφοδελτίων είναι:

αα.- Ο φάκελος είναι κενός ή δεν περιέχει ψηφοδέλτιο.

ββ.- Το ψηφοδέλτιο δεν περιέχεται σε κανονικό φάκελο.

γγ.- Ο φάκελος περιέχει περισσότερα του ενός ψηφοδέλτια (ανεξάρτητα αν είναι του ίδιου συνδυασμού ή διαφορετικών συνδυασμών).

δδ.- Το ψηφοδέλτιο δεν είναι έντυπο ή δεν είναι της συγκεκριμένης εκλογικής περιφέρειας ή έχει ουσιωδώς διαφορετικό χρώμα ή διαστάσεις.

εε.- Το ψηφοδέλτιο (ή και ο φάκελος στον οποίο βρίσκεται) φέρει αλλοιώσεις, υπογραμμίσεις, διαγραφές ή περιέχει λέξεις ή φράσεις.

Αυτές είναι άλλωστε περιπτώσεις σκόπιμων άκυρων ψηφοδελτίων, όπου δεν γεννάται

αμφισβήτηση.

5. Ζητήματα γεννώνται κατά την ερμηνεία και εφαρμογή των διατάξεων των άρθρων 75 παρ. 4 του ΠΔ 26/2012, 28 εδ. γ και 130 εδ. γ ́ του Ν. 3852/2010 κατά τις οποίες είναι άκυρο το ψηφοδέλτιο που περιέχει στίγματα ή σημεία που δύνανται να αποτελέσουν διακριτικά γνωρίσματα (σημάδια), που παραβιάζουν κατά τρόπο προφανή το απόρρητο της ψήφου.

Όπως έχει παγιωθεί νομολογιακά, διακριτικό γνώρισμα που παραβιάζει το απόρρητο της ψηφοφορίας αποτελεί μόνο εκείνο το σημείο, το οποίο, κατά τα διδάγματα της λογικής και της ανθρώπινης εμπειρίας, μπορεί να προσδιορίσει, αμέσως ή εμμέσως, τον εκλογέα που ψήφισε με το συγκεκριμένο ψηφοδέλτιο (μεταξύ άλλων, ΑΕΔ 20/2013 ΑΕΔ 9/2001, 40/1995, 26/1994, 39/1991, 36/1991, 33/1991, 31/1991, 14/1990. 11/1990, ΣτΕ 343/2004). Σε περίπτωση αμφιβολίας, το ψηφοδέλτιο πρέπει να θεωρείται έγκυρο, ενόψει της συνταγματικής κατοχύρωσης του εκλογικού δικαιώματος (μεταξύ άλλων ΑΕΔ 20/2013, 1/2009, 37/2008, 16/2005, 9/2001, 26/1999).

Το ζήτημα αν συντρέχουν κάθε φορά οι παραπάνω προϋποθέσεις είναι πραγματικό και κρίνεται ενόψει του είδους των σημείων, της θέσης αυτών, του τρόπου της χάραξής τους και των λοιπών στοιχείων, από τα οποία μπορεί να συναχθεί το τυχαίο ή σκόπιμο της ύπαρξής τους (μεταξύ άλλων, ΑΕΔ 12/2011, 7/2001, 18/2001).

Παραδείγματα άκυρων και έγκυρων από την νομολογία :

Α) Έχει κριθεί ως άκυρο το ψηφοδέλτιο που έφερε :

* σταυρό πράσινου χρώματος (ΑΕΔ 38/95 ΔιΔιΚ 4, 949).
* ήταν κομμένο κατά την άνω αριστερή γωνία του (ΑΕΔ 38/1995).
* γραμμή πλαγίως και καθέτως γραμμένη με μπλε στυλό (AΕΔ 38/95).
* ημισέληνο σε σχήμα παρένθεσης, εμπρός από το όνομα υποψηφίου (ΣτΕ 1260/2000).
* αρχικά υποψηφίου ή αστερίσκο αντί σταυρού (ΑΕΔ 9/2001, ΔΕφΑ 3724/1986ΕλΔ 28, 218) ή (ΑΕΔ 9/2001, ΣτΕ 1322/2000).
* σταυρό μέσα σε κύκλο (ΑΕΔ 9/2001)
* στίγματα, προσδιοριστικά της ταυτότητας του εκλογέα (ΑΕΔ 26/94 ΔιΔικ 7, 361).
* κηλίδα από μελάνη στο διάκενο μεταξύ ονόματος και επωνύμου υποψηφίου (ΣτΕ 1400/2000).
* το χαρακτηριστικό γράμμα Χ στην οπίσθια πλευρά του (ΣτΕ 1322/2000).
* ήταν διπλωμένο κατά ιδιόρρυθμο τρόπο (και όχι κατά τον συνήθη) (ΕΑ 10.070/82 ΕλΔ 24, 113).

Β) Έχει κριθεί ως έγκυρο το ψηφοδέλτιο που έφερε :

* σταυρό προτίμησης σημειωμένο κακότεχνα (ΑΕΔ 38/95), με γραμμές όχι εντελώς κάθετες μεταξύ́ τους ή απόλυτα ευθείες ή τις τέσσερις πλευρές του ισομεγέθεις (ΑΕΔ 9/2001, ΔΕφΑθ 3724/86 ΕλΔ 28, 218, ΕΑ 9719/82 ΕλΔ 24, 670) ή με περισσότερες από μία προσπάθειες (ΑΕΔ 9/2001, ΠΠΘεσ. 981/82 Αρμ. 37, 524) οι διαφοροποιήσεις αυτές μπορεί να οφείλονται στην ηλικία του εκλογέα, τον γραφικό χαρακτήρα του ή άλλες ειδικές συνθήκες (ΑΕΔ 12/2011, 10/2009, 1/2009, 18/2001, 26/2001, 9/2001, 44/78, 49/78, ΣτΕ 244/2004, 343/2004, ΔΕφΑθ 3724/1986 ΕΑ 1/79, 723/79, ΔΠρ.Θεσ 18/1986 Αρμ 41, 63).
* σταυρό χαραγμένο με μαρκαδόρο ή μολύβι (ΕΑ 9719/82).
* αποτύπωμα από σταυρό προτίμησης χαραγμένο σε προηγούμενο ψηφοδέλτιο (ΕΑ 10.070/82 ΕλΔ 24, 113).
* σταυρούς με διάφορο χρώμα μελάνης -μαύρο και μπλε ή γαλάζιο και μπλε (ΣτΕ 3776/92 ΕΔΔΔ 38,88 με μειοψηφία, ΣτΕ 244/2004, 343/2004).
* «τυχαίες και ανεπαίσθητες» μελανιές στην πίσω πλευρά (ΑΕΔ 26/94 ΔιΔικ 7, 361).
* ανεπαίσθητα ίχνη από κραγιόν χειλέων (ΑΕΔ 9/2005).
* σταυρούς προτίμησης χαραγμένους σε διάφορη πλευρά (ένα δεξιά και ένα αριστερά) ΑΕΔ 12/2011, 26/1999, 38/95).
* μουτζουρωμένο σταυρό, που οφείλεται στο σβήσιμο του σταυρού από ψηφοφόρο που μετέγνωσε και όχι σε πρόθεση δημιουργίας διακριτικού γνωρίσματος (ΑΕΔ 12/2011).

(Τα παραπάνω ελήφθησαν από την έκδοση του ΔΣΑ «Πρακτικός οδηγός του Δικαστικού Αντιπροσώπου, Αθήνα, 2019, Επιμέλεια Σπύρος Λάλας, Δικηγόρος)

**Χρήσιμα τηλέφωνα**

Τηλ. Εφόρου 2461034000

Γραμματείας Πρωτοδικείου 2461022741

Περιφέρειας 2461351298

Εισαγγελίας 2461034730

Δήμος Κοζάνης 2461350300

Δήμος Εορδαίας 2463350129

Δήμος Σερβίων 2464350124 (τηλ. κέντρο)

Δήμος Βοΐου 2465350100 (Σιάτιστα)

Δ.Ενότητα Ασκίου 2465350200

Δ.Ενότητα Νεάπολης 2468350217

Δ.Ενότητα Τσοτυλίου 2468350117 - 112

Δ.Ενότητα Πενταλόφου 2468041264 Τσοτύλι

**Διανομή υλικού**

Σερβίων – Ισόγειο Δημαρχείου (Ληξιαρχείο) (Παρασκευή 15:00 – 18:00, Σάββατο 09:00 – τέλους)

Βοΐου – από τα κατά τόπους πρώην δημαρχεία, εκτός του Πενταλόφου, που θα γίνει από το Τσοτύλι (επικοινωνία πριν για επιβεβαίωση για τον Πεντάλοφο) (Σάββατο 08:00 – τέλους)

Κοζάνης – Λευκόβρυση κλειστό γυμναστήριο (Παρασκευή μετά τις 15:00)

Εορδαίας – Δημαρχείο (Παρασκευή μετά τις 15:00)